Þjóðaratkvæðagreiðsla um framtíðargildi laga nr. 13/2011

Þjóðaratkvæðagreiðsla um framtíðargildi laga nr. 13/2011 var haldin laugardaginn 9. apríl 2011. Lögin voru almennt kölluð Icesave 3 og fjölluðu um heimild fjármálaráðherra til að staðfesta samninga, sem áritaðir voru í London 8. desember 2010, um ábyrgð á endurgreiðslu Tryggingasjóðs innistæðueigenda og fjárfesta til breska og hollenska ríkisins á kostnaði af greiðslu lámarkstryggingar til innistæðueigenda í útibúum Landsbanka Íslands hf í Bretlandi og Hollandi og greiðslu eftirstöðva og vaxta af þeim skuldbindingum.

Kosið var um endurgreiðslusamning. Samningurinn er í breskum pundum og evrum. Samningurinn er til ársins 2024 en er framlengjanlegur til ársins 2042. Framlengingin virkar þannig að ef heildargreiðslur fara yfir 40 milljarða, hækkar lánstíminn um eitt ár við hverja 10 milljarða aukalega. Vextir af láninu frá október 2009 til 2016 eru 3,3% til Bretlands og 3% til Hollands. Eftir þann tíma er miðað við CIRR vexti, sem eru reiknaðir mánaðarlega. Núverandi CIRR vextir eru 2,27% til Bretlands og 2,32% til Hollands.
Í samningnum er jafnframt að finna 5% þak, miðað við tekjur ríkisins, gjaldfellingarákvæði, vanefndarúrræði, fjárhæðaviðmið og greiðslufresti. Komi upp ágreiningur um samninginn fer ágreiningurinn fyrir Alþjóðagerðardómstólinn í Haag.Samantekt samningarnefndar vegna Icesave

 Framkvæmd og niðurstöður kosninganna 

+„Lög nr. 13/2011 kveða á um heimild til handa fjármálaráðherra til að staðfesta samninga, sem áritaðir voru í London 8. desember 2010 um ábyrgð á endurgreiðslu Tryggingarsjóðs innstæðueigenda og fjárfesta til breska og hollenska ríkisins á kostnaði af greiðslu lágmarkstryggingar til innistæðueigenda í útibúum Landsbanka Íslands hf. í Bretlandi og Hollandi og greiðslu eftirstöðva og vaxta af þeim skuldbindingum. Lögin voru samþykkt á alþingi hinn 16. febrúar 2011 en forseti Íslands synjaði þeim staðfestingar. Eiga lög nr. 13/2011 að halda gildi?“ Kjördæmi  já  %  nei  %  auðir  %  ógildir  %  samtals  kjörsókn (%) Reykjavík norður  46,7   53,3      32.613  73,2 Reykjavík suður  45,7   54,3      33.492  75,3 Suðvesturkjördæmi 58,37% nei í SV kjördæmi 19.338  41,6  27.110  58,4  467  0,9  205  0,4  47.120  77,8 Norðvesturkjördæmi  34,6   63,9      15.994   Norðausturkjördæmi  37,8   62,2      20.991  73,2 Suðurkjördæmi  27,1  72,9      24.881  75,5 Samtals Lokatölur Icesave kosninganna 69.462  39,7  103.207  58,9  2039  1,1  406  0,2  177.559  75

 Tengt efni 
 Þjóðaratkvæðagreiðsla um framtíðargildi laga nr. 1/2010

 Tilvísanir 
Samningarnir felldir með tæpum 60%

Flokkur:Þjóðaratkvæðagreiðslur á Íslandi